Temeljem članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12.,94/13., 152/14. i 7/17.,68/18) Osnovna škola Vladimira Nazora Feričanci raspisuje

**N A T J E Č A J**

za slobodno radno mjesto

1. **UČITELJ/ICA HRVATSKOG JEZIKA I KNJIŽEVNOSTI**
   * 24 sata tjednog radnog vremena
   * neodređeno,nepuno radno vrijeme
   * 1 izvršitelj/ica
2. **STRUČNI SURADNIK KNJIŽNIČAR**
   * 40 sati tjednog radnog vremena
   * neodređeno,puno radno vrijeme
   * 1 izvršitelj/ica

Uvjeti: Osim općih uvjeta sukladno općim propisima o radu kandidati trebaju zadovoljiti i posebne uvjete propisane člankom 105.  Zakonu o odgoju i obrazovanju u osnovnoj i  srednjoj školi (Narodne novine, br. 87/08., 86/09., 92/10., 105/10, 90/11, 16/12, 86/12, 126/12, 94/13, 152/14, 7/17, 68/18) i Pravilnikom o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (Narodne novine, br. 47/96, 56/01)

Uz pisanu i vlastoručno potpisanu prijavu na natječaj kandidati su obvezni priložiti slijedeću dokumentaciju:- presliku domovnice, - dokaza o stečenoj stručnoj spremi i - uvjerenja o nekažnjavanju ne starije od 6 mjeseci (preslika), - dokaz o hrvatskom državljanstvu, - potvrde Hrvatskog zavoda za mirovinsko osiguranje, - elektronički zapis o radno pravnom statusu (izuzev osoba bez staža), ne starije od 1 mjeseca **na adresu** Osnovna škola Vladimira Nazora Feričanci**, Trg Matije Gupca 9,Feričanci s naznakom „za natječaj“.**Prijave slati poštom ili osobnom dostavom. Nepravodobne i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete natječaja, ne smatra se kandidatom prijavljenim na natječaj.

Kandidati koji ostvaruju pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17), pozivaju se da prilikom prijave na natječaj osim dokaza o ispunjavanju traženih uvjeta, prilože i dokaze propisane člankom 103. stavkom 1. Zakona o hrvatskim braniteljima iz Domovinskog rada i članovima njihovih obitelji, a koji su objavljeni na web-stranici Ministarstva hrvatskih branitelja:

[**https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf**](https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidati koji ostvaruju pravo prednosti pri zapošljavanju temeljem članka 48. f. (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13) pozivaju se da prilikom prijave na natječaj osim dokaza o ispunjavanju traženih uvjeta, prilože i rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13 i 152/14, 39/18) dužni su osim dokaza o ispunjavanju traženih uvjeta priložiti i dokaz o invaliditetu, odnosno, drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.) te se u prijavi na natječaj pozvati na to pravo.

Za prijavljene kandidate koji ispunjavaju natječajne uvjete odlukom ravnatelja škole provest će se pisana ili usmena provjera znanja i sposobnosti za navedena radna mjesta. O datumu i vremenu održavanja provjere, kandidati će biti obaviješteni.

Rok za prijave na natječaj je 8 dana, od dana objave natječaja na oglasnoj ploči Hrvatskog zavoda za zapošljavanje i web-u te oglasnoj ploči i web-u škole. Na natječaj se mogu javiti osobe oba spola. Natječaj je objavljen dana 05. listopada 2018. godine.

Prijavom na natječaj kandidat daje privolu Osnovnoj školi Vladimira Nazora Feričanci da njegove osobne podatke prikuplja, obrađuje i objavljuje te čuva u svrhu provođenja javnog natječaja za zapošljavanje.

Natječaj traje od 05. listopada 2018. godine do 12. listopada 2018. godine.

O rezultatima izbora po natječaju kandidati će biti obaviješteni u zakonskom roku putem web stranice škole (http://**www.os-vnazora-fericanci.skole.hr)**

KLASA: 112-01-02/18-01/2

URBROJ:2149-09-18-1.

Feričanci, 05. listopada 2018.g.

RAVNATELJ:

Marko Knežević, prof